ONEArmenia

ONEArmenia,  շահույթ չհետապնդող կազմակերպություն է, որը ֆինանսավորում է բարեգործական ծրագրեր Հայաստանում։ Կազմակերպությունը հիմնվել է Սանտա Մոնիկայում և Երևանում, և հիմնադրվել է 2012 թվականին` ի պատասխան Հայաստանում բարեգործական նպատակներով նվիրատվությունների շուրջ աճող ցինիզմի։  ONEArmenia-ն իրականացնում է արշավներ, որոնք ներդրումներ են կատարում կայուն նախագծերում և ուղղված են Հայաստանում տեխնոլոգիաների, գյուղատնտեսության և զբոսաշրջության զարգացմանը, առաջին հերթին` քրաուդֆանդինգի, գործընկերության և համագործակցության միջոցով։ ONEArmenia-ն ոսկի մակարդակի Guidestar Participant է։


== Պատմություն ==


=== Հիմնադրում ===
ONEArmenia-ն հիմնադրվել է 2012 թվականին Պատրիկ Սարգսյանի կողմից` մասնավոր անձանց համար ամբողջ աշխարհում ներդրումներ կատարելու համար որպես հարթակ։ Նա նշել է, որ տեղեկատվական տեխնոլոգիաների ներքին հատվածի աճը վկայում է այն մասին, որ Հայաստանի տնտեսությունն ավելի շատ կշահի երկրի տեխնոլոգիաների և տաղանդի զարգացման շնորհիվ, քան բնական ռեսուրսների և ծառայությունների օգտագործումից։ Ընկերությունը հիմնադրվել է 2012 թվականին և 2014 թվականին ստացել 501(c)(3) կարգավիճակ։


=== Նախապատմություն ===
ONEArmenia-ի ստեղծման գլխավոր պատճառներից մեկը ծագել է ի պատասխան Հայաստան գումար ուղարկելու թերահավատության։ Այն ժամանակ, երբ հայկական սփյուռքը պատմականորեն ֆինանսական աջակցություն էր ցուցաբերում երկրին անհատական նվիրատվությունների և Հայաստանի տնտեսական բարեկեցության ապահովմանը հավատարիմ կազմակերպությունների միջոցով, կոռուպցիայի ընկալումը խարխլեց հավատը այդ ալիքների և փող կառավարող ֆինանսական և կառավարական հաստատությունների հանդեպ։ Transparency International-ի և Համաշխարհային բանկի զեկույցներում ասվում է, որ կոռուպցիան և հովանավորչական ցանցերը տնտեսական աճի և զարգացման համար Հայաստանում հիմնական խոչընդոտն են 1991 թվականի անկախությունից ի վեր։  
Բացի կոռուպցիայից, շատ իրադարձություններ ձևավորեցին հայկական պետության սոցիալ-տնտեսական կառուցվածքը անկախության առաջին տարիներին։ Լեռնային Ղարաբաղի պատերազմը, էթնիկական և տարածքային հակամարտությունը, որը տեղի է ունեցել 1980-ականների վերջին և 1994 թվականի մայիսին, Հայաստանի տնտեսապես շրջափակումը Թուրքիայի և Ադրբեջանի կողմից, 1988 թվականին Հայաստանի հյուսիսում տեղի ունեցած ավերիչ երկրաշարժը ու Խորհրդային Միության փլուզումից հետո հանրապետության ստեղծման խնդիրը բարդ էին տնտեսական զարգացման կայուն համակարգի մշակման համար։  ONEArmenia-ի կողմից իրականացվող արշավները ուղղված են այս տարիների ընթացքում առաջացած դժվարությունների երկարատև հետևանքների վերացմանը` առանձին համայնքներին ուղղված կոնկրետ արշավների միջոցով։ Նրանց նպատակը ոչ թե համընդհանուր բարեկեցությունն է, այլ կետային ներդրումների հաշվին համախառն աճը։


=== Գործընթաց ===
ONEArmenia-ն տարեկան չորս նախագիծ է ընտրում Հայաստանում` արտադրված գյուղատնտեսության, զբոսաշրջության, տեխնոլոգիաների և արտադրանքի ոլորտներում։ Կազմակերպությունը առցանց խթանման քրաութֆանդինգի միջոցով ֆինանսավորում է ծրագրեր։ ONEArmenia-ն հրապարակում է բյուջետային և նախագծային տեղեկագրեր, որոնցում մանրամասն նկարագրվում է յուրաքանչյուր նախագծի ընդհանուր արժեքը։ Քարոզարշավի ավարտից հետո նույն կերպ հաղորդվում է իրականացման և երկարաժամկետ ազդեցության մասին։


== Գործընկեր կազմակերպություններ ==
ONEArmenia-ն ընտրում է գործընկեր-կատարողներին յուրաքանչյուր քարոզարշավի համար, հիմնվելով կոնկրետ խնդիրների վրա, որոնք լուծում են քարոզարշավը և այն իրականացնելու համար անհրաժեշտ ռեսուրսները։ Խումբը համագործակցում է 13 տարբեր կազմակերպությունների հետ, որոնցից մի քանիսը մասնակցում են մի քանի նախագծերի։


== Ծանոթագրություններ ==


== Արտաքին հղումներ ==
https://www.guidestar.org/profile/46-1085868
http://newswhistle.com/life-and-tech-in-armenia-an-interview-with-onearmenia-founder-patrick-sarkissian/
https://www.transparency.org/files/content/corruptionqas/Overview_of_corruption_in_Armenia_1.pdf
https://www.transparency.org/whatwedo/answer/overview_of_corruption_and_anti_corruption_in_armenia
https://openknowledge.worldbank.org/handle/10986/3112
http://www.globalsecurity.org/military/world/war/nagorno-karabakh.htm
http://hetq.am/eng/news/76313/onearmenia-launches-mine-free-lachin-campaign-to-spur-economic-development-in-artsakh.html
http://hetq.am/eng/news/70503/armath-engineering-labs-how-technology-is-changing-the-way-we-approach-education-in-armenia.html
http://www.tufenkianfoundation.org/news/james-tufenkian-is-one-of-the-co-funders-in-the-one-armenia-project-which-the-huffington-post-had-an-article-on-as-a-most-successful-it-project/(չաշխատող հղում)